गली निर्माण को लेकर सरपंच से झगड़ा, दोनों पक्षों के 5 लोग जख्मी
गांवनाढोड़ी में गली निर्माण के विवाद में हुए लड़ाई झगड़े में दोनों पक्षों के पांच लोग घायल हो गए। जिन्हें सामुदायिक स्वास्थ्य केंद्र भूना से फतेहाबाद रैफर कर दिया गया है। घटना को लेकर गांव में तनावपूर्ण स्थिति बनी हुई है। झगड़े के बाद गांव में पुलिस तैनात कर दी गई है। घटना में दोनों ही पक्ष एक-दूसरे पर लड़ाई-झगड़ा करने का आरोप लगा रहे हैं।
गांव नाढोड़ी के सरपंच सुमित धारनियां गली निर्माण को लेकर मौके पर गए हुए थे। सरपंच का आरोप है कि रायसाहब धारनियां परिवार के लोगों ने उसके साथ हाथापाई की दुर्व्यवहार करते हुए गाली-गलौच किया।
जब वह वहां से लौट रहा था तो रायसाहब धारनियां पक्ष के लोगों ने उसके परिवार के राहुल पुत्र रविन्द्र, किरपा राम पुत्र नानूराम पर डंडों से हमला कर घायल कर दिया। वहीं दूसरे पक्ष में घायल प्रमोद कुमार, पवन कुमार, नारायण सिंह पुत्र कांसीराम को गंभीर चोटें आई हैं।
दोनों ही पक्ष एक-दूसरे पर आरोप लगा रहे है। घटना की सूचना मिलने पर एसआई महेंद्र सिंह पुलिस बल के साथ नाढोड़ी पहुंचे और उन्होंने मामले की जांच की। हालांकि घायलों को भूना से फतेहाबाद रैफर कर दिया गया है। इस संबंध में पुलिस बीट इंचार्ज सूबे सिंह ने बताया कि घायलों के बयान लेकर कानूनी कार्रवाई की जाएगी तथा मामले की जांच के बाद केस दर्ज किया जाएगा।
hin_Deva hin_Deva hin_Deva hin_Deva hin_Deva